Bērnu, jauniešu un vecāku žūrija 2024 ir noslēgusies!

Šogad žūrijā veiksmīgi finišējuši **86 dalībnieki**. No tiem **55 bērnu žūrijas** dalībnieki, **8 jauniešu žūrijas** dalībnieki un **23 vecāku žūrijas** dalībnieki - mūsu skolas pedagogi, darbinieki un skolēnu vecāki.

Šogad lasošākās klases:

**1.c klase** – 14 eksperti (audz. Diāna Verbicka-Kaše)

**2.c klase** – 9 eksperti (audz. Sandra Greivule)

**3.b klase** – 8 eksperti (audz. Solvita Kazaka)

Paldies par atbalstu un bērnu iesaisti žūrijā skolotājām:

**Sandrai Greivulei,**

**Ingai Murānei,**

**Jautrītei Kuzmanei,**

**Solvitai Kazakai,**

**Diānai Verbickai-Kašei.**

Visi žūrijas dalībnieki tika pie Latvijas Nacionālās bibliotēkas sarūpētajām balviņām un neliela kārumiņa, bet čaklākie lasītāji pie atzinības un īpašām grāmatzīmēm.

Noslēguma pasākumā dalībniekiem bija jāsaliek pareizā secībā vārdi žūrijas grāmatu nosaukumiem, bet lielu jautrību sagādāja minēšanas spēle “Rādi un mini”, kurā dalībniekiem bija jāattēlo un jāuzmin kāda no žūrijas grāmatām.

Arī šogad žūrijas dalībnieki tika aicināti veidot radošos darbiņus, tie izdevās koši un priecīgi.

Liels, liels paldies visiem žūrijas dalībniekiem!